**Felhívás!**

A Pest Vármegyei Kosárlabda Szövetség **JÁTÉKVEZETŐ ALAPKÉPZÉST** indít 2024. január 06-tól, melyre [ide](https://docs.google.com/forms/d/191hoSnR-052F7zypnx4EzhOT91aumrGPBcT1sB2OP0g/edit?usp=sharing_eip_m&ts=62cdd26f) kattintva lehet jelentkezni.

**Feltételek:**

- Fiúk és lányok jelentkezését várjuk, amelyhez csupán a betöltött 16. életév és a kosárlabda iránti széles körű érdeklődés szükséges.

- A tanfolyam elvégzéséhez jó fizikai állapotra (a futásteszt elvégzéséhez), illetve a későbbiekben sportorvosi igazolásra lesz szükségetek.

A tanfolyam **elméleti és gyakorlati** modulból áll, melyeken keresztül részletesen megismerkedünk a kosárlabda játékszabályaival, a játékvezetés elméleti és gyakorlati technikájával is.

Az elméleti modult **távoktatásos** formában valósítjuk meg (mindösszesen 3 kötelező konzultáción kell megjelenni), ami nagymértékű szabadság melletti, feszesen irányított tanulási folyamatot jelent, azaz rád van bízva, hogy mikor tanulsz, mikor teljesíted az előírt feladatokat.

A legalább megfelelőre értékelt elméleti modult követi majd a gyakorlati modul, amelyen begyakorlod a síphasználatot, a játékvezetés mechanikáját, az alkalmazandó karjeleket, a feldobás-, a bedobás- és a büntetődobás szabályait. A tanfolyam gyakorló mérkőzésekkel, majd **vizsgamérkőzéssel** zárul, várhatóan április közepén.

[Jelentkezz](https://docs.google.com/forms/d/191hoSnR-052F7zypnx4EzhOT91aumrGPBcT1sB2OP0g/edit?usp=sharing_eip_m&ts=62cdd26f) most!

Ha kérdésed van, keress minket bátran a [jb@pestbasket.hu](mailto:jb@pestbasket.hu) email címen.

PVMKSZ Játékvezető Bizottság